Дзмітрый Мікалаевіч Кійко

Дзмітрый Мікалаевіч Кійко () — беларускі дзяржаўны дзеяч, Міністр па падатках і зборах Рэспублікі Беларусь (з 2025).

 Біяграфія 
Нарадзіўся 15 лістапада 1977 года ў Мінску. У 1998 годзе скончыў Беларускі дзяржаўны эканамічны ўніверсітэт, у 2008 годзе — Акадэмію кіравання пры Прэзідэнце Беларусі.

У 1999—2000 гадах — дзяржаўны падатковы інспектар ІДПК па Цэнтральным раёне горада Мінска.

У 2000—2010 гадах — кансультант, намеснік начальніка ўпраўлення бюджэтна-падатковай палітыкі галоўнага ўпраўлення фінансавай, падатковай, грашова-крэдытнай і валютнай палітыкі Міністэрства эканомікі Рэспублікі Беларусь.

У 2010—2014 гадах працаваў начальнікам галоўнага ўпраўлення падатковай палітыкі і даходаў бюджэту Міністэрства фінансаў Рэспублікі Беларусь.

У 2014—2020 гадах — намеснік, у 2020—2025 гадах — першы намеснік Міністра фінансаў Рэспублікі Беларусь.

14 студзеня 2025 года прызначаны Міністрам па падатках і зборах Рэспублікі БеларусьЛукашэнка назначыў Кійко міністрам па падатках і зборах.

 Крыніцы 

Катэгорыя:Міністры па падатках і зборах Рэспублікі Беларусь
Катэгорыя:Намеснікі міністра фінансаў Рэспублікі Беларусь